05.03.2016
Алтай jан-Ак jан
Торолду кижи тордоо отурар
Айылында ол ээ болор
Албаты ортозында тоомjыда jурер
Торолду кижи тербезендеп баспас
Акчага болуп jерин сатпас
Jоожого болуп jанын jеерибес
Оско кижини торго чыгарбас
Алтай jердин байын быстырбас
Айылчы кижинин отуратан jери бар
Торго чыгып jоожиркеп ол отурбас
Сурак jогынан баш билинбес
Байлу тууга чыгара баспас
Курчуузы чечилип тайкыла берер
Тайкыла берзе jеткерлене берер
Jеткерлене берзе jемириле берер
Алтай jер ээлу jер
Ак Бырканнын айылы ол
Байдастана отурган очогы ол
Кудайдын jерин коруган
Jара тартып улешпегер
Аба тартып мениркенбегер
Чийе тартып кемjибегер
Акчага болуп сатпагар
Оско jанды кийдирбегер
Тордо отурган Кудайды
Тужуре тартып сурбегер
Ыраланып слер баспагар
Тербезендеп базар ой болор
Туура улус Алтайды байлабас
Алты толукту Алтай айылдын
Байын базып jемирип салар
От бажында «баш»кайырчак
Антарылып jерге туже берер
Чумдеп салган чумду jаны
Jерге тужуп одыла берер
Оодыла берзе терип болбос
Озогинде оды очуп калар
Озоги jок Алтай jайкана берер
Алты уйези jайрадылып калар
Каалга эжиги ачык турар
Ээзин-салкын кондуре согор
Келген кезеду кату болор
Кеjирден кейин буй тудар
Jоогон jоожо-jоожо болбос
Калас Jерге артып калар
Олут jок базыт болор
Олуп болбой шыралап jадар
Олгон соогин кижи керектебес
Анаар-мынаар jууп салар
Чум jок комуп койор
Комудал jок аткарып ийер
Jаткан jери кату болор
Алыс jерде ажынып урер
Ол ло. База айдар сос jок.
Алтайын саткан эдуге Jанын jериген курумге
Баш болзын Алтай Кудайым баш болзын
Кудайдын бергенин бичип алган Табаева Н.